ՏԵՂԵԿԱՆՔ-ՀԻՄՆԱՎՈՐՈՒՄ

 <<ՄԵՂՐԻ ՀԱՄԱՅՆՔԻ ԱԼՎԱՆՔ ԲՆԱԿԱՎԱՅՐՈՒՄ ՆԱԽԱԴՊՐՈՑԱԿԱՆ ԿՐԹՈՒԹՅԱՆ ԾԱՌԱՅՈՒԹՅԱՆ ԱՅԼԸՆՏՐԱՆՔԱՅԻՆ ՄՈԴԵԼԻ ԿԻՐԱՌՄԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ  ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Նախադպրոցական կրթության (այսուհետ՝ ՆԴԿ) կազմակերպման ոլորտում մեծ կարևորություն է ստանում Մեղրի համայնքի Ալվանք բնակավայրում կիրառվող ՆԴԿ այլընտրանքային մոդելի զարգացումը: Թեպետ սկսած 2015 թվականից Հայաստանում ՄԱԿ-ի մանկական հիմնադրամի (ՅՈՒՆԻՍԵՖԻ) ֆինանսական աջակցությամբ Ալվանքում ներդրվել և գործարկվում է նախադպրոցական կրթական ծառայություն 3-6 տարեկան երեխաների համար, սակայն մինչ այժմ բացակայում են Ալվանքի նախակրթարանը համայնքի կողմից գործարկելու և կառավարելու համար անհրաժեշտ իրավական հիմքերը: ՆԴԿ այլընտանքային ծառայությունը ներկայումս իրականացվում է տեղի շահագրգիռ անձանց կողմից՝ կամավոր հիմունքներով: Որոշման ընդունման արդյունքում հնարավոր կլինի համայնքի միջոցներով և օրենքի շրջանակներում ապահովել Ալվանքի նախակրթարանի արդյունավետ գործունեությունը՝ այն դարձնելով Ագարակ քաղաքի մանկապարտեզի մասնաճյուղ:

ՆԴԿ այլընտրանքային մոդելի կիրառումը կարևորվում է փոքր բնակավայրերում, որտեղ ինչպես երեխաների թվաքանակը, այնպես էլ համայնքային միջոցներն առայժմ չեն բավականացնում ավանդական մանկապարտեզներ գործարկելու համար: Այն ֆինանսական առումով ծախսարդյունավետ է և հնարավորություն է տալիս նախադպրոցական կրթություն ապահովել ավելի փոքր տարածքային, գույքային և մարդկային ռեսուրսների օգտագործմամբ:

ՆԴԿ այլընտրանքային մոդելի գործարկման դեպքում Մեղրի համայնքի բյուջեում կառաջանան վարչական ծախսեր, կոմունալ ծառայությունների և գույքի պահպանման ու թարմացման ծախսեր, որոնք կկրեն ընթացիկ բնույթ և կկազմեն տարեկան մոտ 1 000 000 ՀՀ դրամ:

ՏԵՂԵԿԱՆՔ - ՀԻՄՆԱՎՈՐՈՒՄ

<<ՄԵՂՐԻ ՀԱՄԱՅՆՔԻ ԱԼՎԱՆՔ ԲՆԱԿԱՎԱՅՐՈՒՄ ՆԱԽԱԴՊՐՈՑԱԿԱՆ ԿՐԹՈՒԹՅԱՆ ԾԱՌԱՅՈՒԹՅԱՆ ԱՅԼԸՆՏՐԱՆՔԱՅԻՆ ՄՈԴԵԼԻ ԿԻՐԱՌՄԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ >> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌԸՆՉՈՒԹՅԱՄԲ ԱՅԼ ՈՐՈՇՈՒՄՆԵՐԻ ԸՆԴՈՒՆՄԱՆ

ՄԱՍԻՆ

ՀՀ Սյունիքի մարզի Մեղրի համայնքի ավագանու <<Մեղրի համայնքի Ալվանք բնակավայրում նախադպրոցական կրթության ծառայության այլընտրանքային մոդելի կիրառմանը հավանություն տալու մասին>> որոշման նախագծի ընդունման առնչությամբ անհրաժեշտություն է առաջացել լրացում կատարել համայնքի ավագանու 2016 թվականի դեկտեմբերի 20-ի N51-Ն որոշման մեջ ։

ՀԱՄԱՅՆՔԻ ՂԵԿԱՎԱՐ ՄԽԻԹԱՐ ԶԱՔԱՐՅԱՆ